Document ID: 31994R1015

Ir-Regolament tal-Kunsill (KE) Nru 1015/04
tad-29 ta' April 1004
li jimponi dazi definittivi ta' kontra d-dumping fuq l-importazzjoni ta' sistemi ta' cameras (magni tal-iffilmjar) tat-televiżjoni li joriġinaw mill-Ġappun
IL-KUNSILL TAL-UNJONI EWROPEA
Wara li kkunsidra t-Trattat li jistabbilixxi l-Komunità Ekonomika Ewropea,
Wara li kkunsidra r-Regolament tal-Kunsill (KEE) Nru 2423/88 tal-11 ta' Lulju 1988 dwar il-protezjoni kontra d-dumping jew ta' oġġetti bis-sussidju importati minn pajjiżi li ma humiex membri fmil-Komunità Ekonomika Ewropea [1], minn hawn l-quddiem referut bħala "ir-Regolament Bażiku", u partikolarment l-Artiklu 12 tiegħu,
Wara li kkunsidra il-proposta mill-Kummissjoni li kienet ġiet ippreżentata wara konsultazzjonijiet mal-Kumitat Konsultattiv kif hemm provvediment dwar dan fir-Regolament imsemmi hawn fuq,
Billi:
A. Miżuri proviżjonali
(1) Il-Kummissjoni, bir-Regolament (KEE) Nru 3029/93 [2] (minn hawn il-quddiem referut bħala r-Regolament tad-dazju proviżjonali') impona dazju proviżjonali ta' kontra d-dumping fuq l-importazzjoni fil-Komunità ta' sistemi ta' cameras tat-televiżjoni (minn hawn il-quddiem refereuti bħala "cameras tat-televiżjoni"), li joriġinaw mill-Ġappun.
Il-Kunsill, bir-Regolament (KE) Nru 301/94 [3], estenda dan id-dazju għal perijodu li ma jeċċedix xharejn.
B. Proċedura sussegwenti
(2) B'segwiment ta' l-imposizzjoni tad-dazju proviżjonali ta' kontra d-dumping, numru ta' partijiet interessati resqu sottomissjonijiet lejn il-Kummissjoni sabiex jinformawha bil-veduti tagħhom dwar is-sejbiet. Dawk li hekk talbu kienu ġew mgħotija l-opportunita li jkunu mismuha mill-Kummisjoni. Numru ta' utenti tal-cameras tat-televiżjoni għamlu wkoll kuntatt mal-Kummissjoni u resqu l-veduti tagħhom bil-kitba kif ukoll b'mod verbali.
(3) Il-Partijiet kienu nfurmati bil-fatti essenzali u l-konsiderazzjonijiet fuq liema bażi kien hemm l-intenzjoni li tirrakkomanda l-imposizjoni tad-dazji definittivi kontra d-dumping u l-ġbir definittiv ta' l-ammonti salvagwardjati bħala dazji proviżjonali. Dawna kienu wkoll mgħotija perijodu li fieħ jgħamlu repreżentazzjonijiet sussegwenti ta' dan l-iżvelar.
(4) Il-kummenti orali u bil-kitba kif ippreżentati mill-partijiet kienu meqjusa u, meta xieraq, is-sejbiet tal-Kummissjoni kienu ġew modifikati sabiex jittieħed akkont tagħhom.
(5) L-investigazzjoni skorriet it-tul normali ta' sena waħda li hemm provvediment dwaru fl-Artikolu 7(9)(a) tar-Regolament Bażiku minħabba l-komplessita tal-prodott u ta' l-investigazzjoni.
Ċ. Il-prodott fil-konsiderazzjoni u l-prodott simili
(6) Il-karatteristiċi ewlenija tal-prodott fil-konsiderazzjoni kienu deskritti bid-dettal fir-reċiti 7 sa 10 tar-Regolament tad-dazju proviżjonali. Id-diviżjoni tas-suq ta' cameras elettroniċi li tuża tlett CCDs (Charge-Coupled Device) fi tlett segmenti, i.e. dawk li jużaw il-cameras, cameras professjonali u cameras tat-televiżjoni, ma kienx miċhud mill-partijiet ikkonċernati.
(7) Diversi esportaturi, b'dana kollu, haqqew li l-iskop tal-proċedimenti kienu ġew imkabbra bl-inklużjoni ta' l-hekk imsejħa cameras professjonali. L-industrija tal-Komunità, min-naħa tagħha, argumentat li d-dazju għandu wkoll ikun applikabbli fuq cameras professjonali minħabba li dawn il-cameras professjonali jkunu jikkompetu mal-cameras tat-televiżjoni u jkunu wżati mill-kumpaniji tax-xandir.
(8) Kif spjegat fir-Regolament tad-dazju proviżjonali, kien meħtieġ li jkun determinat jekk l-hekk imsejħa cameras professjonali li Jkunu laħqu l-ispeċifika teknika ta' l-avviż tal-bidu jistgħux ikunu wżati għall-iskopijiet tax-xandir mill-kumpaniji billi jkun hemm tqabbil f'aktar dettall tal-ispeċifika teknika u l-użu ta' dawn il-cameras. Qies ittieħed ta' dawn il-kriterji li ġejjin: id-eskrizzjoni teknika tal-camera; it-tip tas-sinjali tas-sistema tat-trasmissjoni; l-interfażi tagħhom għall-faċilità tar-recording; it-tip u d-daqs tal-CCD; it-tip ta' lenti, it-tul tal-ħajja tal-komponenti; il-possibbiltajiet tal-kontroll; il-faċilità ta' l-operazzjoni u l-possibbiltajiet għall-utenti li jwettqu l-manutenzjoni tagħhom u l-użu u l-marketing ta' dawn il-cameras. L-ebda waħda jew diversi minn dawn il-kriterji, neċessarjamant, ma tawx gwida deċissiva. Din l-investigazzjoni żvelat li dawk biss l-hekk imsejħa cameras professjonali li jistgħu jintużaw bħala li jifformaw parti mis-sistema tal-camera tat-televiżjoni, inklużi bosta, imma mhux necessarjament kollha, il-komponenti indikati fir-reċita 7 tar-Regolament tad-dazju proviżjonali jistgħu ikunu effettivament kwalifikati bħala cameras tax-xandir u għandhom, għalhekk, jidħlu fi ħdan l-iskop ta' xi miżuri. Bħala riżultat ta' dan, lista ta' cameras professjoni kienet imħejjija. Li ma jikkwalifikawx bħala cameras tax-xandir u għalhekk jistgħu ikunu eżentati minn din il-miżura. Din il-lista hija mhemuża ma dan ir-Regolament bħala l-Anness.
D. Dumping
(9) L-ebda esportatur ma ikkontesta l-metodu tal-kalkolu tad-dumping kif elenkat fir-reċiti 11 sa 17 tar-Regolament tad-dazju proviżjonali, apparti minn numru ta' diskrepanzi matematiċi fl-iskont ta' wara l-bejgħ, skonti ordinarji, spejjeż tal-bejgħ u sġejjeż tar-reklamar, li kienu ġew ikkorreġuti.
(10) Il-marġini tad-dumping, kif finalment stabbiliti u wara li jsiru l-aġġustamenti msemmija fir-reċita 9, huma kif ġej:
Ikegami Tsushinki Co., Ltd: | 82,9 %, |
Sony Corporation: | 62,6 %, |
Hitachi Denshi: | 52,7 %. |
(11) Għall-produtturi li ċaħdu li jwieġbu għall-kwestjonarji tal-Kummissjoni jew li ippreżentaw tweġibiet mhux kompluti għal dawn il-kwestjonarji, il-marġini tad-dumping kien stabbilit fuq il-bażi tal-fatti disponibbli, bi qbil ma l-Artikolu 7(7) tar-Regolament Bażiku. La darba ma kien hemm l-ebda raġuni sabiex jitwemmen li l-produtturi kienu jbiegħu lejn il-Komunità f'livelli għola mill-kumpanija bil-marġini l-aktar għoli ta' dumping, il-kalkolu tad-dumping kien konsegwentament ibbażat fuq il-marġini tal-medja peżata tar-rjus tal-cameras flimkien mal-kamera portabli bħala kumpann u l-unità tal-kontroll tal-camera (CCU), panew tal-kontroll operazzjonali (OCP), unità ewlenija ta' l-aġġustar (MSU) jew tal-panew ewlieni tal-kontroll (MCP) mibjugħa minn din il-kumpanija u meqjusa bħala komparabbli għall-prodotti mibjugħa minn esportaturi li ma ikkoperawx. Ir-riżultat ta' dan il-kalkolu huwa l-marġini ta' dumping ta' 96,8 % li għandu jkun applikat għall-esportaturi kollha li ma kienux ikkoperaw.
E. Ħsara
(12) Fir-Regolament tad-dazju proviżjonali, il-Kummissjoni kienet ikkonkludiet li l-industrija tal-camera tat-televiżjoni soffriet ħsara materjali partikolarment minħabba t-telf ta' bejgħ, twaqqigħ tal-prezzijiet u t-telf finanzjarju li irriżulta, bl-indikaturu ekonomiċi relevanti kollha ta' l-industrija tal-Komunità jkunu kjarament negattivi.
(13) Esportatur wieħed ħaqqaq is-sejbiet dwar it-tnaqqis inġust tal-prezzijiet. L-eportatur insista li l-kalkolu ma kellux jkun ibbażat fuq il-bejgħ biss tal-irjus tal-cameras, imma kellu wkoll ikun inkluż għal partijiet oħrajn tas-sistema tal-camera tat-televiżjoni, bħal ma huma il-OCP, il-CCU, il-MSU jew il-MCP.
(14) Dan l-argument kien aċċettat u kalkoli ġodda kienu saru tat-tnaqqis inġust tal-prezzijiet li issa jinkludu; apparti mill-irjus tal-cameras, il-partijiet kollha imsemmija fir-reċita preċedenti.
(15) Esportatur ieħor argumenta li, għall-iskop tal-kalkolu tat-tnaqqis inġust tal-prezzijiet, wisq mill-mudelli kienu mbiegħu minn wieħed minn dak li kien ressaq l-ilment (Thomson Broadcast) li kienu użati u li aktar mudelli ta' produttur ieħor tal-Komunità (BTS) li, skond dan l-esportatur għandu l-aklbar sehem tas-suq fil-Komunità, għandhom ikunu nklużi.
(16) Dan l-argument kien ġie aċċettat u mudellu suffiċjenti taż-żewġ produtturi tal-Komunità issa ġew inklużi fil-kalkolu li huwa meqjus bħala aktar rapreżentattiv.
(17) L-esportatur insista wkoll li l-FT (Frame Transfer) cameras m'għandhomx ikunu ipparagunati ma l-IT (Interline Transfer) u l-FIT (Frame Interline Transfer) cameras, minħabba l-bażi li t-teknoloġija u l-impressjoni tal-konsumatur ikunu differenti.
(18) Din it-talba ma kienets aċċettata. It-teknoloġija FT hija tassew teknikament differenti miż-żewġ teknloloġija IT jew FIT minħabba li l-organizzazzjoni tat-trasferiment tas-sinjal hija differenti. Id-differenza b'dana kollu, meta maqjusa b'iżolament, mhix raġuni sabiex ikun konkluż li l-prodotti ma humiex komparabbli. Fost it-trasferiment tas-sinjal, il-konsumatur iqis medda wiesa ta' karatteristiċi u fatturi mogħtija mill-applikazzjoni speċifika li huwa jkollu f'moħħu għall-camera tiegħu tat-televiżjoni. Utenti differenti iqisu l-fatturi ta' camera tat-televiżjoni b'metodu differenti b'relazzjoni ma l-użu u l-ħtiġiet speċifiċi tagħhom. Għalhekk, konsegwentament, mhux possibbli li jkunu limitati il-paraguni għat-tip tat-trasferiment tas-sinjal kif mixtieq mill-esportatur.
(19) It-tibdiliet fil-metodoloġija kollha imsemmija hawn fuq fkienu affettwaw is-sejbiet preoviżjonali tal-Kummissjoni dwar it-tnaqqis inġust talk-prezzijiet. Il-marġini tat-tnaqqis inġust tal-prezzijiet kien finalment stabbilit li jvarja bejn 21 % u 60 %, jiddependi mill-esportatur ikkonċernat.
(20) Is-sejbiet l-oħrajn kollha dwar id-danni kif elenkati fir-reċiti 18 sa 32 tar-Regolament tad-dazju proviżjonali huma ikkonfermati, apparti milli għar-riżultati tal-kalkoli tat-tnaqqis inġust tal-prezzijiet (reċita 21 tar-Regolament tad-dazju proviżjonali) li huma mibdula bis-sejbiet elenkati fir-reċita 19 ta' dan ir-Regolament.
F. Il-ħolqien tal-hsara bid-dumping
I. L-effetti tal-produtti dumped
(21) Fir-reċita 33 tar-Regolament tad-dazju proviżjonali, il-Kummissjoni ikkonkludiet li l-importazzjoni dumped kienet responsabbli għall-ħsara kif mhurija bil-fatt li l-produtturi tal-Komunità tilfu 18 % tas-suq tal-Komunità bejn il-1989 u l-perijodu ta' l-investigazzjoni waqt li l-fornituri Ġappuniżi akwistaw 18 %tas-suq matul l-istess perijodu. Għalhekk konsegwentament hamm koinċidenza ferm ċara bejn id-dumping u l-ħsara kif diġa spjegat fir-reċita 33 tar-Regolament tad-dazju proviżjonali.
II. L-effett tal-fatturi l-oħrajn
(22) Numru ta' utenti tal-cameras tat-televiżjoni kitbu lill-Kummissjoni wara li d-dazju proviżjonali kien ġie impost u saħqu li l-cameras tat-televiżjoni mibjugħa mill-industrija tal-Komunità kienu ta' kwalità inferjuri. L-utenti, b'dana kollu, ma ippreżentaw l-ebda evidenza bħala sostenn ta' l-allegazzjonijiet tagħhom.
(23) Għalkemm kien instab li ċerti sistemi ta' cameras minn għand uħud mill-produtturi kienu tajbin għall-ħtiġiet ta' utent partikolari aħjar minn sistemi ta' cameras minn għand produtturi oħrajn, hija ma sabgħetx superjorità ġenerali sinifikanti tal-cameras tat-televiżjoni ta' kwaulkwe mill-produtturi. Aktar kuntatti ma l-utenti tas-sistemi tal-cameras tat-televiżjoni ikkonfermaw is-sejbiet proviżjonali tal-Kummissjoni li l-prodotti ta' l-indistria tal-Komunità kienu ta' kwalità komprabbli, kienu l-istess fl-imġieba u kienu jikkompetu direttament mal-prodotti mibjugħa mill-produtturi Ġappuniżi.
(24) Konsegwentament l-ebda fatturi oħrajn ma kienu bstabu, apparti milli li l-importazzjoni dumped, li kienu jkunu responsabbli għall-ħsara ikkaġunata għall-industrija tal-Komunità. Huwa għalhekk konkluż li l-esportazzjoni dumped, meħuda b'iżolament, kienet ikkaġunat hsara materjali għall-industrija tal-Komunità.
G. Interessi tal-Komunità
(25) Fis-sejbiet proviżjonali tagħha, il-Kummissjoni ikkonsidrat l-interessi ta' l-industrija tal-Komunità kif ukoll ta' dawk ta' l-utenti finali (ara r-reċiti 38 sa 40 tar-Regolament tad-dazju proviżjonali) u ikkonkludiet li kien fl-interess tal-Komunità li timponi dazju proviżjonali ta' kontra d-dumping sabiex jagħmel tajjeb għall-effett ta' l-imġieba mhux ġusta fuq l-industrija tal-Komunità matul l-investigazzjoni.
(26) Wara l-imposizzjoni tad-dazji proviżjonali ta' kontra d-dumping, rapreżentazzjonijiet minn numru ta' utenti tas-sistemi tal-cameras tat-televiżjoni kienu waslu għand il-Kummissjoni li allegaw li l-miżuri ma kienux ikunu fl-interess tagħhom minħabba l-livell għoli ta' dazju jkun iżid drastikament il-prezzijiet tal-cameras importati. Uħud mill-utenti, li preċedentament kienu diġa iddeċidew li jixtru cameras Ġappuniżi, ippreżentaw ukoll li kien sejjer ikun kważi impossibli għalihom li jibdlu immedjetament minn fornitur Ġappuniż għal fornitur tal-Komunità minħabba l-inkompattibbiltà tas-sistema tal-cameras tat-rteleviżjoni minn fornituri differenti.
(27) Hija interament materja għall-utenti li jiddeċiedu jekk jew le jibdlux għal sistema minn dik importata lejn prodotti tal-Komunità. Jekk dan iseħħ ikun sempliċement bħala konsegwenza ta' l-utenti li jagħżlu bis-sħiħ il-prodott tal-Komunità la darba l-prodott importat jitlef il-vantaġġ tal-kompetizzjoni inġusta tiegħu. Fi kwalunkwe każ, hemm diġa numru kbir ta' utenti li jużaw cameras tat-televiżjoni minn fornituri differenti, minkejja l-limitazzjonijiet tal-kompattibbiltà. Aktar minn hekk, l-iskop tal-miżuri kontra d-dumping mhux neċessarjament li jġiegħel lill-utenti li jinbdlu minn fornitur Ġappuniż lejn fornitur tal-Komunità imma sempliċement li tkun eliminata l-prattika tal-kummerċ inġust.
(28) Għandu jkun imfakkar li l-iskop tal-miżuri kontra d-dumping huma sabiex ikun hemm rimedju għall-effett ta' ħsara maħluqa bil-prattiċi ta' kummerċ inġust u sabiex tkun stabbilita mill-ġdid is-sitwazzjoni ta' kompetizzjoni ġusta li, bħala tali, hija fl-interess ġenerali tal-Komunità. Għandu jkun aċċennat li l-utenti m'għandhom l-ebda dritt li jibqgħu jieħdu vantaġġ mill-effett tal-prattiċi tal-kummerċ inġust fil-għamla ta' prezzijiet irħas ħafna.
(29) Kif elenkat fir-raċita 40 tar-Regolament tad-dazju proviżjonali, l-invetigazzjoni żvelat li l-prezzijiet fil-Komunità tal-cameras tat-televiżjoni kienu naqsu matul l-aħħar erba' snin sa tali limitu li l-fornituri kollha kemm Ġappuniżi u wkoll tal-Komunità kienu qiegħdin ibiegħu b'telf. Jekk din is-sitwazzjoni ma kienetx tkun ikkontrollata u jekk il-livelli profitabbli tal-prezzijiet ma jkunux miġjuba f'posthom, is-sitwazzjoni ta' l-industrija tal-cameras tat-televiżjoni ġewwa l-Komunità tmur aktar għall-agħar b'possibbiltà qawwija ta' falliment bil-konsegwenza ta' telf ta' l-industrija ta' teknologija għolja u l-effetti żvantaġġużi tat-tnaqqis ta' numru ta' kompetituri.
(30) Konsegwentament huwa konkluż li huwa fl-interess tal-Komunità li jkunu adottati miżuri definittivi għal kontra d-dumping sabiex ikunu eleminati l-efetti ta' ħsara ikkaġunati mill-importazzjoni dumped.
H. Impenji
(31) It-tlett esportaturi kif ġejjin offrew impenji tal-prezz bi qbil ma l-Artikolu 10(3) tar-Regolament Bażiku.
- Ikegami Tsushinki Co., Ltd,
- Sony Corporation,
- Hitachi Denshi Ltd.
(32) il-Kummissjoni, wara konsultazzjoni, ikkonsidrat li l-impenji ma kienux aċċettabbli, partikolarment minħabba l-possibbiltajiet ta' evitar qarrieqi tal-prezzijiet minimi ta' l-impenji li permezz tagħhom ikun partikolarment diffiċli li jinkixfu f'dan il-każ meta meqjusa l-pekularitajiet tal-prodott u tas-suq.
I. Dazju
(33) Il-miżuri għandhom konsegwentament ikollhom il-għamla definittiva ta' dazju kontra d-dumping.
(34) F'dak li jirrigwardja l-livell tad-dazju proviżjonalment impost, il-Kummissjoni iddeterminat li ż-żidiet fil-prezzijiet ta'l-esporrtazzjoni ta' kull esportatur individwali, li jkunu meħtieġa sabiex jippermettu lill-industrija tal-Komunità qliegħ raġjonevoli fuq il-bejgħ tal-cameras tagħha tat-televiżjoni, ikunu jeċċedu l-marġini tad-dumping, kif stabbilit. B'konsegwenza, id-dazju proviżjonali ta' kontra d-dumping jikkorrespondi mal-marġini individwali tad-dumping ta' kull esportatur kif stabbilit fir-reċiti 16 u 17 tar-Regolament tad-dazju proviżjonali bi qbil ma l-Artikolu 13(3) tar-Re'olament Bażiku.
(35) Uħud mill-esportaturi argumentaw li l-Kummissjoni ma kellhiex tillimita l-kalkoli tagħha tal-livell ta' ħsara għall-irjus biss tal-cameras imma kellha wkoll tinkludi kopmonenti oħrajn tas-sistema tal-cameras tat-televiżjoni.
(36) Dan l-argument kien diġa ġie aċċettat fir0reċiti 13 sa 19 ta' dan ir-Regolament għall-iskop tal-kalkolu tat-tnaqqis żejjed tal-prezz u huwa għalhekk ukoll aċċettat għall kalkolu taż-żieda meħtieġa tal-prezz sabiex tippermetti mill-industrija tal-Komunità li takwista qliegħ raġjobevoli. Għalhekk inkluż fil-kalkolu ma kienux biss l-irjus tal-camers imma wkoll il-CCU, il-OCP, il-MSU jew il-MCP. Dan il-kalkolu l-ġdid żvela li ż-żieda kif ġejja fil-prezzijiet hija meħtieġa sabiex titneħħa l-ħsara maħluqha bid-dumping, li hija espressa bħala persentaġġ tal-prezz CIF ta' l-importazzjoni tal-cameras Ħappuniżi tat-te;eviżjoni.
Ikegami Tsushinki Co., Ltd: | 98,9 %, |
Sony Corporation: | 81,3 %, |
Hitachi Denshi Ltd: | 89,2 %. |
(37) Għall-produtturi li ċaħdu li jwieġbu għall-kwestjonarji tal-Kummissjoni jew li ippreżentaw tweġibiet mhux kompluti għal dawn il-kwestjonarji, il-livell taż-żieda fil-prezz kif meħtieġa sabiex telimina l-ħkienet stabbiliat fuq il-bażi tal-fatti disponibbli, bi qbil ma l-Artikolu 7(7) tar-Regolament Bażiku. La darba ma kien hemm l-ebda raġuni li wieħed jaħseb li l-produtturi kienu aktarx li jbiegħu lejn il-Komunità f'livelli għaola minn dawk tal-kumpanija bl-għola marġini ta' dumping, il-Kummissjoni, konsegwentament ibbażat il-kalkoli tagħha tal-livell tal-ħsara fuq il-marġini mal-medja peżata ta' rjus ta' camera komparabbli ma dik ta' camera kumpann portabili u CCU, OCP, MSU jew MCP mibgħuha minn din il-kumpanija. Dan il-marġini ammonta għall-108.3 %.
(38) La darba l-livell tal-ħsara hekk stabbilit jeċċedi l-marġini tad-dumping kif finalment stabbilit, id-dazju huma ibbażati fuq il-marġini tad-dumping.
(39) Rappreżentazzjonijiet mill-Istati membri u mill-industrija tal-Komunità indikaw li, meqjusa l-kondizzjonijiet partikolari tas-swieq tal-cameras tat-televiżjoni, ir-riskju li d-dazju ta' kontra d-dumping fuq is-sistemi tal-cameras tat-televeżjoni jista jkun evitat u b'hekk imwassal li jkun ineffettiv, għandu jkun għoli.
(40) Il-Kunsill huwa ta' l-opinjoni li tali possibbiltà f'dan il-każ partikolari teħtieġ attenzjoni speċjali. Huwa innotat li l-Kummissjoni għandha tibqa żżomm is-sitwazzjoni tas-suq taħt sorvel;janza mill-qrib bil-għan hekk li tipprevjeni xi tnaqqis b'qerq ta' l-effett remedjali ta' dan id-dazju ta' kontra d-dumping.
J. Dazji retroattivi
(41) Il-produtturi tal-Komunità talbu għall-imposizzjoni tad = dazji retroattivi kontra d-dumping fuq il-bażi li l-importaturi kienu konxji li l-esportaturi kienu qiegħed jipprattikaw id-dumping u li għalhekk kien hemm ħsara materjali ikkaġunata b'dumping sporadiku fil-għamla ta' importazzjoni massiva tal-cameras tat-televiżjoni matul perijodu relattivament qasir qabel l-imposizzjoni tad-dazju proviżjonali ta' kontra d-dumping.
(42) Fin-nuqqas ta' dumping sporadiku, kif definit fl-Artikolu 13(4) tar-Regolament Bażiku, f'dan il-każ ma kien hemm l-ebda bażi sabiex ikunu imposti dazzjoni dazji retroattivi ta' kontra d-dumping. Il-Kunsill, konsegwentament iddeċieda li ma jimponix dazji retroattivi ta' kontra d-dumping fuq is-sistemi tal-cameras tat-televiżjoni li joriġinaw mill-Ġappun.
K. Ġbir tad-dazju proviżjonali
(43) In vista tad-daqs tal-marġini tad-dumping kif misjuba u s-serjetà tal-ħsara ikkaġunata għall-prodotturi tal-Komunità, il-Kunsill iqis li huwa meħtieġ li l-ammonti akkwistati permezz tad-dazji proviżjonali ta' kontra d-dumping għandhom ikunu miġbura, jew bis-sħiħ jew inkella sad-dazju massimu li jkun definittivament impost f'dawk il-każi meta d-dazju definittiv ikun anqas mid-dazju proviżorju. Id-dazju għandu jkun definittivament miġbur għall-mudelli kollha tas-sistemi tal-cameras tat-televiżjoni li joriġinaw mill-Ġappun u li ma humiex inklużi fil-lista mhemuża ma dan ir-Regolament bħala l-Anness.
ADOTTA DAN IR-REGOLAMENT:
Artikolu 1
1. Dazju definittiv ta' kontra d-dumping huwa b'dan impost fuq l-importazzjoni tas-sistemi tal-cameras tat-televiżjoni li jiħlu fi ħdan il-kodiċi NM 85253099 (Kodiċi Taric: 85253099*10), 85371091 (Kodiċi Taric: 85371091*91), 85371099 (Kodiċi Taric: 85371099*91), 85299098 (Kodiċi Taric: 85299098*98), 85438080 (Kodiċi Taric: 85438080*97), 85281031 (Kodiċi Taric: 85281031*10), 85281041 (Kodiċi Taric: 85281041*10), u 85281049 (Kodiċi Taric: 85281049*10) li joriġinaw mill-Ġappun.
2. Sistemi tal-cameras tat-televiżjoni jistgħu jikkonsistu minn ġemgħa ta' dawn il-partijiet li ġejjin, importati jew flimkien jew inkella separatament:
(a) ir-ras tal-camera bi tlett sensuri (12 mm jew aktar charge-coupled device pick-up devices) bi 400000 pixels jew aktar kull waħda, li jistgħu ikun u konnessi ma adattur fuq wara, u li jkollhom l-ispeċifika tar-relattivita sinjal-mal-ħoss ta' 55 dB jew aktar fil-livell normali; jew f'biċċa waħda, bir-ras tal-camera u l-adattur f'kaxxa waħda, jew separatament;
(b) view finder (diagonali, ta' 38 mm jew aktar);
(ċ) stazzjoni bażi jew unità tal-kontroll tal-camera (CCU) konnessa mal-camera permezz ta' cable;
(d) panew operazzjonali tal-kontroll (OCP) għall-kontroll tal-camera (i.e. għall-aġġustament tal-kulur, il-ftuħ tal-lenti jew ta' l-iris) ta' cameras singoli;
(e) panew tal-kontroll ewlieni (MCP) jew unità ewlenija ta' l-aġġustament (MSU) n'indikazzjoni tal-camera l-maagħżulha, għal dehra ġenerali u għall-aġġustament ta' deversi cameras immiegħda.
3. Id-dazju ma jkunx applikabbli għal:
(a) lentijiet;
(b) video tape recorders;
(ċ) irjus tal-cameras b'unità tar-reġistrazzjoni fl-istess kaxxa, inseparabbli;
(d) cameras professjonali li ma jistgħux ikun u wzati għal skopijiet ta' xandir;
(e) cameras professjonali elenkati fl-Anness. Kodiċi Taric addizzjonali: 8786).
4. Meta s-sistema tal-cameras tat-televiżjoni tkun importata bil-lentijiet, il-valur, liberu-fuq-il-fruntiera-tal-Komunità li jkun użat fl-applikazzjoni tad-dazju kontra d-dumping għandu jkun dak tas-sistemi tal-cameras tat-televiżjoni mingħajr lentijiet. Jekk dan il-valur ma jkunx speċifikat fuq il-fattur, l-importatur għandu jiddikjara l-valur tal-lentijiet fil-waqt tar-rilaxx għal ċirkolazzjoni libera u għandu iforni evidenza xierqa u informazzjoni f'dak il-waqt.
5. Ir-rata tad-dazju definittiv ta' kontra d-dumping għandha tkun 96,8 % tal-prezz nett, liberu-fuq-il-fruntiera-tal-Komunità, qabel id-dazju (kodiċi Taric addizzjonali: 8744) apparti milli għal dawn il-kumpaniji li ġejjin li dwarhom ir-rata għandha tkun kif ġej:
- Ikegami Tsushinki Co., Ltd: 82,9 % (Kodiċi Taric addizzjonali: 8741),
- Sony Corporation: 62,6 % (Kodiċi Taric addizzjonali: 8742),
- Hitachi Denshi Ltd: 52,7 % (Kodiċi Taric addizzjonali: 8743).
6. Id-dispożizzjonijiet fis-seħħ li jikkonċernaw id-dazji doganali għandhom ikunu applikabbli.
Artikolu 2
L-ammonti assigurati permezz tad-dazju proviżjonali ta' kontra d-dumping impost bir-Regolament tal-Kummissjoni (KEE) Nru 3029/93 fuq il-prodotti mhux elenkati fl-Anness mhemuż ma dan ir-Regolament għandu jkun definittivament miġbur bir-rati tad-dazju definittivament impost, apparti milli għal Hitachi Denshi Ltd, li dwarha id-dazju proviżjonali ta' kontra d-dumping ta' 49,9 % għandu jkun miġbur.
Artikolu 3
Dan ir-Regolament għandu jidħol fis-seħħ fil-jum ta' wara l-publikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fid-29 ta' April 1994.

Labels: 12
3
4
18